PATVIRTINTA
Mažeikių rajono savivaldybės mero
2026 m.                 d. potvarkiu Nr. M1-
										

FINANSINĖS PARAMOS MEDŽIOJAMŲJŲ GYVŪNŲ DAROMOS ŽALOS PREVENCIJOS PRIEMONĖMS ĮGYVENDINTI TEIKIMO TVARKOS APRAŠAS

I SKYRIUS
BENDROSIOS NUOSTATOS

1. [bookmark: _Hlk102736979]Finansinės paramos medžiojamųjų gyvūnų daromos žalos prevencijos priemonėms įgyvendinti teikimo tvarkos aprašas (toliau – Aprašas) nustato finansinės paramos teikimo sąlygas, tvarką ir reikalavimus Mažeikių rajono savivaldybės teritorijoje, įskaitant paraiškų teikimą, vertinimą, tinkamų finansuoti priemonių nustatymą ir išlaidų kompensavimą.
2. Pareiškėjas – žemės sklypo, kuriame medžioklė nėra uždrausta, savininkas, valdytojas ar naudotojas (finansinė parama neskiriama medžioklės plotų naudotojams, kurie nėra žemės sklypo savininkai, valdytojai ar teisėti naudotojai), kuris teikia paraišką įgyvendinti prevencijos priemones. 
3. [bookmark: _Hlk102736947]Paraiška – Pareiškėjo užpildytas prašymas, kuriame prašoma finansiškai remti planuojamas įgyvendinti prevencijos priemones, kuriomis siekiama išvengti medžiojamųjų gyvūnų daromos žalos.
4. Aprašo nuostatos netaikomos medžiojamųjų gyvūnų padarytai žalai žemės ūkio pasėliams, ūkiniams gyvūnams ir miškui atlyginti.
5. Aprašas parengtas vadovaujantis Lietuvos Respublikos aplinkos apsaugos įstatymu,  Lietuvos Respublikos medžioklės įstatymu, Lietuvos Respublikos laukinės gyvūnijos įstatymu, Lietuvos Respublikos savivaldybių aplinkos apsaugos rėmimo specialiosios programos įstatymu (toliau – Įstatymas). 

II SKYRIUS
FINANSAVIMO OBJEKTAS

6. Finansiškai remiamos žemės sklypų, kuriuose neuždrausta medžioklė, savininkų, valdytojų ar naudotojų įgyvendinamos prevencijos priemonės (toliau – Prevencijos priemonės):
6.1. repelentų pirkimas; 
6.2. želdinių ir žėlinių apdorojimo repelentais darbai;
6.3. aptvėrimo tvoromis, apsauginėmis juostomis darbai ir šiems darbams atlikti reikalingų medžiagų pirkimas; 
6.4. [bookmark: _Hlk166574286]medelių individualių apsaugos priemonių pirkimas ir jų įrengimas; 
6.5. laukinių gyvūnų natūralias mitybos sąlygas gerinančių želdinių (pvz., paprastoji kriaušė, miškinė obelis, paprastasis ąžuolas, karklas, gluosnis, drebulė, šermukšnis, europinis ir karpotasis ožekšnis ir pan.) pirkimas ir įveisimas; 
6.6. specialieji miško kirtimai, kurių tikslas – papildomas elninių žvėrių maitinimas žiemą; 
6.7. papildomo elninių žvėrių šėrimo miško kirtimo atliekomis darbai; 
6.8. miško aikščių šienavimas, kuriuo siekiama miško aikštes išlaikyti patraukliomis elninių žvėrių mitybos vietomis, ir nupjautos augalijos krovimas į krūvas; 
6.9. laižomosios druskos pirkimas ir laižyklų įrengimas; kompensuojamas tik faktiškai priemonei įgyvendinti būtinas druskos kiekis, skirtas tiesioginiam naudojimui, neleidžiant jos kaupti ar sandėliuoti atsargoms. 
6.10. bebraviečių ardymo darbai;
6.11. medžiojamųjų gyvūnų ūkiniams gyvūnams daromos žalos prevencijos priemonių įsigijimas ir įrengimas (specialiosios tvoros, elektriniai piemenys ir pan.).
6.12. Kitos šiame Apraše tiesiogiai nenurodytos priemonės, kurios pagal savo pobūdį skirtos medžiojamųjų gyvūnų daromos žalos prevencijai ir atitinka teisės aktų reikalavimus.



III SKYRIUS
FINANSAVIMO ŠALTINIAI

7. Lėšos medžiojamųjų gyvūnų daromos žalos Prevencijos priemonėms finansuoti planuojamos ir naudojamos iš Mažeikių rajono savivaldybės aplinkos apsaugos rėmimo specialiosios programos (toliau – Specialioji programa).
8. Specialiosios programos lėšas, kuriomis finansuojamos Prevencijos priemonės, sudaro 50 procentų medžioklės plotų naudotojų mokamo mokesčio, pervedamo Lietuvos Respublikos mokesčių už valstybinius gamtos išteklius įstatymo nustatyta tvarka.
9. Lėšos, nepanaudotos einamaisiais biudžetiniais metais, naudojamos kitiems metams numatytoms priemonėms finansuoti.

IV SKYRIUS
FINANSINĖ PARAMA ĮGYVENDINTOMS PREVENCIJOS PRIEMONĖMS KOMPENSUOTI

10. Paraiškos teikiamos Mažeikių rajono savivaldybės administracijai (toliau – Administracija) ne vėliau kaip iki einamųjų metų liepos 1 d. Vienas Pareiškėjas einamaisiais metais teikia vieną paraišką. Paraiškos, pateiktos po nustatyto termino, nenagrinėjamos.
11. Administracijai pateiktos Paraiškos turi būti užregistruotos Mažeikių rajono savivaldybėje pagal gaunamų dokumentų registravimo tvarką.
12. Paraiškoje (1 priedas) turi būti nurodyta: 
12.1. žemės sklypų, kuriuose medžioklė nėra uždrausta, savininkų, valdytojų ar naudotojų rekvizitai (vardas, pavardė, juridinio asmens pavadinimas, įmonės kodas, telefonai, elektroninis paštas, banko sąskaita);
12.2. žemės sklypo, kuriame planuojama įgyvendinti Prevencijos priemones, vieta (adresas, girininkija, miško pavadinimas, kvartalo Nr., plotas ir kt.); 
12.3. aiškiai įvardintos ir aprašytos Prevencijos priemonės, kurioms įgyvendinti būtinas finansavimas;
12.4. Prevencijos priemonių apimtys ir kitos charakteristikos (plotas, ilgis ir pan.);
12.5. Prevencijos priemonių įgyvendinimo terminai.
13. Prie paraiškos turi būti pridedama:
13.1. žemės sklypo (-ų) nuosavybės, valdymo ar naudojimo teisę patvirtinančių dokumentų kopijos;
13.2. žemės sklypo (-ų) planas (-ai) (schema), kuriame (-uose) pažymėtos Prevencijos priemonių vykdymo vietos;
13.3.  numatomų vykdyti darbų, paslaugų pirkimo, priemonių įsigijimo preliminari sąmata;
13.4. parengta ir suderinta projektinė dokumentacija (jei būtina);
13.5. kiti Administracijos prašomi dokumentai, susiję su Prevencijos priemonių įgyvendinimu.
14. Lėšas prevencijos priemonėms įgyvendinti žemės sklypų savininkai, valdytojai ar naudotojai gali kooperuoti. Apie tokį tarpusavio susitarimą Administracijos direktorius informuojamas raštu, teikiant Paraišką. 
15. Paraiškas ir atliktus darbus vertina Administracijos direktoriaus įsakymu sudaryta medžiojamųjų gyvūnų daromos žalos prevencijos priemonių įgyvendinimo ir finansavimo vertinimo komisija (toliau – Komisija).
16. Lėšos konkrečių Prevencijos priemonių įgyvendinimui kompensuoti skiriamos Administracijos direktoriaus įsakymu, atsižvelgiant į Komisijos siūlymą ir neviršijant Specialiojoje programoje medžiojamųjų gyvūnų daromos žalos Prevencijos priemonėms numatytų lėšų.
17. Finansinė parama Pareiškėjui teikiama kompensavimo principu, t. y. Prevencijos priemonių įgyvendinimo išlaidos kompensuojamos tiktai Pareiškėjo lėšomis įgyvendinus Paraiškoje numatytus darbus, paslaugas ar įsigijus prekes.
18. Prevencijos priemonių įgyvendinimo išlaidos gali būti kompensuojamos ne daugiau kaip 90 procentų visų įgyvendintų Prevencijos priemonių išlaidų ir ne didesnė kaip 8 000,00 (aštuoni tūkstančiai) Eur su PVM suma vienai Prevencijos priemonei įgyvendinti.  
19. Jei Paraiškose nurodomos lėšos, reikalingos Prevencijos priemonėms įgyvendinti, viršija Mažeikių rajono savivaldybės aplinkos apsaugos rėmimo specialiosios programos tikslines lėšas, lėšos Pareiškėjams mažinamos proporcingai pagal kiekvienam Pareiškėjui apskaičiuotą finansuotinos sumos dalį.
20. Komisija paraiškas išnagrinėja ne vėliau kaip per 30 darbo dienų nuo paraiškų pateikimo termino pabaigos.
21. Komisija įvertina Paraiškose planuojamų Prevencijos priemonių įgyvendinimo tikslingumą, efektyvumą ir teikia Administracijos direktoriui siūlymą dėl lėšų skyrimo. Komisijos sprendimai įforminami posėdžio protokolu, kurio pagrindu: 
21.1. jeigu priimamas sprendimas skirti lėšas Prevencijos priemonėms finansuoti, Administracija per 10 darbo dienų nuo posėdžio, kuriame priimtas sprendimas, datos apie tai raštu arba elektroniniu paštu informuoja Pareiškėją;
21.2. jeigu priimamas bet koks kitas sprendimas (neskirti lėšų, atidėti Paraiškos svarstymą ar kt.), Administracija per 10 darbo dienų nuo posėdžio, kuriame priimtas sprendimas, datos apie tai informuoja Pareiškėją raštu, žodžiu arba elektroniniu paštu, o prireikus prašo papildyti arba patikslinti pateiktus dokumentus.
22. Komisija, Paraišką įvertinusi teigiamai, siūlo Administracijos direktoriui pasirašyti finansavimo sutartį su Pareiškėju dėl prevencijos priemonių finansavimo ir išlaidų kompensavimo.
23. Prevencijos priemonių įgyvendinimo išlaidos kompensuojamos įvykdžius Paraiškoje numatytus darbus, patikslinus turėtas išlaidas ir pasirašius atliktų darbų aktą (2 priedas).
24. Pareiškėjas, įgyvendinęs Prevencijos priemones, Administracijai iki einamųjų metų gruodžio 1 d. pateikia:
24.1. atliktų paslaugų ir (ar) darbų aktus;
24.2. sąskaitas faktūras ir (ar) mokėjimo kvitus;
24.3. kitus Administracijos prašomus dokumentus, susijusius su Prevencijos priemonių įgyvendinimu.
25. Komisija prireikus gali atlikti Prevencijos priemonių įvykdymo vietos patikrinimą.
26. Prevencijos priemonių atliktų darbų aktus pasirašo Pareiškėjas. 
27. Komisija išnagrinėja pateiktus dokumentus ir įvertina atliktus darbus.
28. Prevencijos priemonių sąnaudos nekompensuojamos ir lėšos neskiriamos:
28.1. neįgyvendinus Prevencijos priemonių paraiškoje arba finansavimo sutartyje nustatytais terminais;
28.2. nepateikti dokumentai, įrodantys pirktas prekes, atliktas paslaugas ir (ar) darbus;
28.3. pavėluotai pateikus atliktų darbų aktus ir kitus dokumentus.
29. Komisija, patikrinusi pateiktas Paraiškas, atliktų darbų aktus, mokėjimo dokumentus, įrodančius medžiagų, paslaugų ir (ar) atliktų darbų pirkimą, surašo išvadą dėl Prevencijos priemonių atliktų darbų įgyvendinimo išlaidų kompensavimo tikslingumo, kurios pagrindu siūlo Administracijos direktoriui skirti lėšas tinkamai įgyvendintų Prevencijos priemonių išlaidoms kompensuoti. 
30. Kompensuojamos lėšos pervedamos į Pareiškėjo nurodytą sąskaitą.



V SKYRIUS
BAIGIAMOSIOS NUOSTATOS

31. Pareiškėjas įstatymų nustatyta tvarka atsako už pateiktų duomenų teisingumą, užtikrina, kad Paraiškoje numatytos išlaidos nebuvo, nėra ir nebus finansuojamos iš Europos Sąjungos fondų ar kitų viešųjų lėšų.
32. Ginčai dėl Paraiškų priėmimo ir lėšų skyrimo nagrinėjami įstatymų nustatyta tvarka.
33. Šis Aprašas galioja tiek, kiek jis neprieštarauja įstatymų ir kitų teisės aktų nuostatoms.

___________________







































                                                                                                                                                                                                                                                            

Finansinės paramos medžiojamųjų gyvūnų daromos žalos prevencijos priemonėms  įgyvendinti teikimo tvarkos aprašo 1 priedas

							

MAŽEIKIŲ RAJONO SAVIVALDYBĖS ADMINISTRACIJAI

PARAIŠKA
DĖL MEDŽIOJAMŲJŲ GYVŪNŲ DAROMOS ŽALOS 
PREVENCIJOS PRIEMONIŲ ĮGYVENDINIMO IŠLAIDŲ KOMPENSAVIMO 20____METAIS

___________________
(data)
Mažeikiai

________________________________________________________________________________________________________________________
(žemės sklypo savininko, valdytojo, naudotojo vardas, pavardė/ juridinio asmens pavadinimas, kodas)
_______________________________________________________________________________________________________________________
(adresas, telefonas, el. paštas)
_______________________________________________________________________________________________________________________
(atsiskaitomoji sąskaita, bankas, banko kodas)

	20__  metais planuoju įgyvendinti šias Prevencijos priemones:
	Eil. Nr.
	Prevencijos priemonės pavadinimas
	Prevencijos priemonės įgyvendinimo vieta (adresas, žemės sklypo unikalus Nr.)
	Numatomų atlikti darbų, planuojamų įsigyti medžiagų/prekių pavadinimas
	Mato
vienetas
	Kiekis
	Bendra išlaidų suma (Eur su PVM)
	Bendra prašoma finansinės paramos suma, Eur
	Prevencijos priemonės įvykdymo terminas

	


	
	
	
	
	
	
		

	



	

	
	
	
	
	
	
	
	
	



Prie paraiškos pateikiu šiuos dokumentus:
1. Žemės sklypo planai (schemos), kuriuose nurodomos planuojamos Prevencijos priemonės.
2. Prevencijos priemonių įgyvendinimo sąmata.
3. Žemės sklypo nuosavybę, valdymo ar naudojimo teisę patvirtinančių dokumentų kopijos.
4. Kiti dokumentai. 
Patvirtinu, kad paraiškoje nurodytos išlaidos nėra ir nebus finansuojamos iš kitų viešųjų lėšų.



_________________________________________		_________________
(Žemės sklypo savininko, valdytojo ar naudotojo vardas, pavardė)				(parašas)	

	Medžiojamųjų gyvūnų daromos žalos prevencijos priemonių įgyvendinimo ir finansavimo vertinimo komisijos išvada:




Komisijos pirmininkas

___________________________________			    ______________________________
		(vardas pavardė)							(parašas)

Nariai:

___________________________________			    ______________________________
		(vardas pavardė)							(parašas)

__________________________________			    ______________________________
		(vardas pavardė)							(parašas)

___________________________________			    ______________________________
		(vardas pavardė)							(parašas)

___________________________________			    ______________________________  									(vardas pavardė)							(parašas)

___________________________________			    ______________________________
		(vardas pavardė)							(parašas)


Finansinės paramos medžiojamųjų gyvūnų daromos žalos prevencijos priemonėms  įgyvendinti teikimo tvarkos aprašo 2 priedas

							
MEDŽIOJAMŲJŲ GYVŪNŲ DAROMOS ŽALOS
PREVENCIJOS PRIEMONIŲ ĮGYVENDINIMO 20_____ METAIS ATLIKTŲ DARBŲ AKTAS

___________________
(data)
Mažeikiai
________________________________________________________________________________________________________________________
(žemės sklypo savininko, valdytojo, naudotojo vardas, pavardė/ juridinio asmens pavadinimas, kodas)

________________________________________________________________________________________________________________________
(adresas, telefonas, el. paštas)

20__ metais įgyvendinau šias Prevencijos priemones, kuriomis siekiama išvengti medžiojamųjų gyvūnų daromos žalos:
	Eil. Nr.
	Prevencijos priemonės pavadinimas
	Prevencijos priemonės įgyvendinimo vieta (adresas, žemės sklypo unikalus Nr.)
	Atliktų darbų, įsigytų medžiagų/prekių pavadinimas
	Mato
vienetas
	Kiekis
	Bendra išlaidų suma
(Eur su PVM)
	Bendra prašoma finansinės kompensacijos suma, Eur

	


	
	
	
	
	
	
		

	




	
	
	
	
	
	
	
	



Prie atliktų darbų akto pateikiu šiuos Prevencijos priemonių įgyvendinimą įrodančius dokumentus (paslaugų ir darbų sutartis, prekių, medžiagų įsigijimo dokumentus ir kt.):
1.	____________

Pareiškėjas patvirtina, kad pateikti dokumentai ir duomenys yra teisingi.

_________________________________________		_________________	___________	
(žemės sklypo savininko, valdytojo,  naudotojo vardas, pavardė)				(parašas)			(data)


	Medžiojamųjų gyvūnų daromos žalos prevencijos priemonių įgyvendinimo ir finansavimo vertinimo komisijos išvada:






Komisijos pirmininkas

___________________________________			    ______________________________
		(vardas pavardė)							(parašas)

Nariai:

___________________________________			    ______________________________
		(vardas pavardė)							(parašas)

__________________________________			    ______________________________
		(vardas pavardė)							(parašas)

___________________________________			    ______________________________
		(vardas pavardė)							(parašas)

___________________________________			    ______________________________								            (vardas pavardė)							(parašas)

___________________________________			    ______________________________
		(vardas pavardė)							(parašas)




